text: Trafikken glider glat tirsdag morgen trods stormen
  27 december 2016 kl. 05.56
  Skal du ud at køre i bil, tog og bus denne tirsdag morgen, så er det blæsende vejr ikke nogen hindring. Vejtrafikken er kun i mindre omfang påvirket af vejrets luner.
  På Vejlefjordbroen frarådes vindfølsomme køretøjer at passere på grund af kraftig blæst. Vinden forventes først at aftage i løbet af tirsdag formiddag.
  Tarphagebroen over Varde Å ved Esbjerg er åben igen efter at have været lukket på grund af oversvømmelser.
  Banedanmark og DSB oplyser, at alle tog i Jylland kører som planlagt tirsdag.
  Vi forventer at køre alle tog som normalt tirsdag morgen. Første IC Bornholm dog påvirket, grundet ændringer i Sverige. ^nc #stormdk #urd https://t.co/aTyhj8uIw1
  
  Stadig restriktioner på Øresunds-, Storebælts-, Vejlefjord-, Farø- samt Kronprins Frederiks Broen. Få overblik her: https://t.co/FBYygeQh3M
  
  